Laurin & Klement C

Laurin & Klement C bol v poradí tretí osobný automobil firmy Laurin & Klement, vyrábaný v rokoch 1906–1907. Dvojmiestny model s úložnou plochou technicky vychádzal z modelu L&K B a celkovo bolo vyrobených 14 kusov. 

Rovnako ako u príbuzného modelu Laurin & Klement B bola karoséria z nitovaných oceľových dielov a odpružená listovými pružinami. Motor vozidla bol štvordobý vidlicový dvojvalec so zdvihovým objemom zväčšeným na 2042 cm³. Motor bol uložený za prednou nápravou a cez trojstupňovú prevodovku poháňal zadné kolesá. Najvyšší výkon sa zvýšil na 12 koní, čo postačovalo na maximálnu rýchlosť 50 km/h. 

Hmotnosť sa zvýšila na 800 kg, rázvor osí narástol na 2630 mm a rozchod kolies na 1300 mm. 

 Zdroj 

C